CELEX: 31973D0402
Language: ro
Date: 1973-11-22 00:00:00
Title: Decizia Consiliului din 22 noiembrie 1973 de modificare a Deciziei din 21 martie 1962 care instituie o procedură de examinare și consultare prealabile referitor la anumite acte cu putere de lege și acte administrative propuse de statele membre în domeniul transportului

07/Volumul 01
            
            
               RO
            
            
               Jurnalul Ofícial al Uniunii Europene
            
            
               74
            
         31973D0402
   
               L 347/48
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 22 noiembrie 1973
   de modificare a Deciziei din 21 martie 1962 care instituie o procedură de examinare și consultare prealabile referitor la anumite acte cu putere de lege și acte administrative propuse de statele membre în domeniul transportului
   (73/402/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 75,
   având în vedere propunerea Comisiei,
   având în vedere avizul Parlamentului European,
   având în vedere avizul Comitetului Economic și Social,
   întrucât, în vederea realizării obiectivelor tratatului în cadrul unei politici comune în domeniul transporturilor, Decizia Consiliului din 21 martie 1962 (1) a instituit o procedură de examinare și consultare prealabile referitor la anumite acte cu putere de lege și acte administrative propuse de statele membre în domeniul transportului feroviar, rutier și pe căi navigabile;
   întrucât, în aplicarea acestei decizii, la un anumit termen de la primirea notificării și, dacă este necesar, după consultarea tuturor statelor membre, Comisia trebuie să prezinte un aviz sau o recomandare statului membru care a consultat-o cu privire la dispozițiile pe care le-a propus spre adoptare în domeniul transporturilor; întrucât aceste termene s-au dovedit a fi prea scurte,
   ADOPTĂ PREZENTA DECIZIE:
   Articolul 1
   Articolul 2 din Decizia Consiliului din 21 martie 1962 se înlocuiește cu următorul text:
   
      „Articolul 2
      (1)   În termen de două luni de la primirea notificării menționate la articolul 1, Comisia prezintă statului membru în cauză un aviz sau o recomandare; în același timp, aceasta informează și celelalte state membre.
      (2)   Orice stat membru poate prezenta Comisiei observațiile sale asupra dispozițiilor în cauză; în același timp, le comunică și celorlalte state membre.
      (3)   La solicitarea unui stat membru, sau în cazul în care Comisia consideră oportun, Comisia consultă toate statele membre cu privire la măsura în cauză. O astfel de consultare poate avea loc a posteriori în termen de două luni, în cazul menționat la alineatul (4).
      (4)   La solicitarea statului membru, Comisia poate reduce termenul stabilit la alineatul (1), sau, cu acordul statului membru, îl poate prelungi. Termenul este redus la cincisprezece zile dacă statul membru declară că măsura pe care dorește să o adopte are caracter urgent. Comisia comunică statelor membre orice astfel de reducere sau prelungire a termenului.
      (5)   Statul membru nu pune în aplicare măsura în cauză înainte de expirarea termenului prevăzut la alineatul (1) sau la alineatul (4) sau după formularea avizului sau a recomandării de către Comisie, cu excepția cazurilor de extremă urgență, care necesită intervenția imediată a statului membru. În acest caz, statul membru informează imediat Comisia, iar procedura stabilită în prezentul articol este urmată a posteriori, în termen de două luni de la primirea acestei informații.”.
   
   Articolul 2
   Prezenta decizie se adresează statelor membre.
   
      Adoptată la Bruxelles, 22 noiembrie 1973.
      
         
            Pentru Consiliu
         
         
            Președintele
         
         J. KAMPMANN
         
      
   
   
      (1)  JO 23, 3.4.1962, p. 720/62.